Kýrros

Kýrros (; myös Kírros; virallisesti Δημοτική Ενότητα Κύρρου, Dimotikí Enótita Kýrrou) on yksi Péllan kunnan kunnallisyksiköistä ja entinen itsenäinen Kreikan kunta. Se sijaitsee Péllan alueyksikössä Keski-Makedonian alueella. Kunnallisyksikön väkiluku on 6 479 (vuonna 2011).

Kýrros on nimetty sen alueella sijainneen antiikin ajan Kyrrhoksen kaupungin mukaan. Kýrroksen kunnallisyksikkö käsittää Péllan kunnan pohjoisosan. Sen suurin asutus on Néos Mylótopoksen kylä. Kýrros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Péllan kuntaan yhdessä Giannitsán, Krýa Vrýsin ja Mégas Aléxandroksen kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Kýrroksen kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Achladochóri Achladochóri 404 Aravissós Aravissós 1 398 Axós Axós 1 197 Pontochóri 48 Lákka Lákka 372 Mylótopos Krómni 8 Néos Mylótopos 1 983 Palaiós Mylótopos Palaiós Mylótopos 720 Plagiári Plagiári 349 Yhteensä: 6 479

 Lähteet 

Luokka:Keski-Makedonian entiset kunnat
Luokka:Pélla